L 237/908
HR
Službeni list Europske unije
26.9.2023.
B119A Za primjenu točke B119, razdoblje usluge prinosa od ulaganja ili investicijske usluge završava na datum ili prije datuma plaćanja svih dospjelih iznosa prema sadašnjim ugovarateljima osiguranja povezanih s tim uslugama, ne uzimajući u obzir plaćanja budućim ugovarateljima osiguranja uključena u novčane tokove od izvršenja ugovorâ u skladu s točkom B68.
B119B Ugovori o osiguranju bez obilježja izravnog sudjelovanja mogu sadržavati uslugu prinosa od ulaganja samo ako:
(a) postoji komponenta ulaganja ili ugovaratelj osiguranja ima pravo povući određeni iznos;
(b) subjekt očekuje da komponenta ulaganja ili iznos koji ugovaratelj osiguranja ima pravo povući uključuje prinos od ulaganja (prinos od ulaganja može biti ispod nule, npr. u okruženju s negativnim kamatnim stopama) i
(c) subjekt očekuje da će obavljanjem investicijskih aktivnosti ostvariti taj prinos od ulaganja.
Ugovori o reosiguranju koji se drže – priznavanje povrata gubitaka po odnosnim ugovorima o osigu­ ranju (točke 66.A–66.B) B119C Točka 66.A primjenjuje se samo ako je ugovor o reosiguranju koji se drži sklopljen prije ili u trenutku priznavanja štetnog odnosnog ugovora o osiguranju.
B119D Za primjenu točke 66.A, subjekt usklađenje marže za ugovorenu uslugu iz skupine ugovora o reosiguranju koji se drže i posljedičnog prihoda određuje tako da pomnoži:
(a) priznati gubitak u odnosnim ugovorima o osiguranju i
(b) postotak šteta za odnosne ugovore o osiguranju koje subjekt očekuje naplatiti iz skupine ugovora o reosiguranju koji se drže.
B119E U skladu s točkama 14.–22., subjekt može u skupinu štetnih ugovora o osiguranju uvrstiti i štetne ugovore o osiguranju iz skupine ugovora o reosiguranju koji se drže i štetne ugovore o osiguranju izvan skupine ugovora o reosiguranju koji se drže.
Za primjenu točke 66. podtočke (c) alineja i.–ii. i točke 66.A u takvim slučajevima, subjekt primjenjuje sustavnu i smislenu osnovu raspoređivanja za određivanje dijela gubitaka priznatih iz skupine ugovora o osiguranju koji se odnosi na ugovore o osiguranju iz skupine ugovora o reosiguranju koji se drže.
B119F Nakon što utvrdi komponentu povrata gubitka u skladu s točkom 66.B, subjekt tu komponentu usklađuje kako bi iskazao promjene u komponenti gubitka štetne skupine odnosnih ugovora o osiguranju (vidjeti točke 50.– 52.).
Knjigovodstvena vrijednost komponente povrata gubitka ne smije biti veća od dijela knjigovodstvene vrijednosti komponente gubitka štetne skupine odnosnih ugovora o osiguranju koju subjekt očekuje naplatiti od skupine ugovora o reosiguranju koji se drže.
PRIHODI OD OSIGURANJA (TOČKE 83.
I 85.)
B120
Ukupni prihodi od osiguranja za skupinu ugovora o osiguranju jednaki su naknadi za te ugovore, odnosno iznosu premija koje se subjektu plaćaju:
(a) usklađenom za financijski učinak i
(b) isključujući komponente ulaganja.